નિરજ ચૌહાણ, નવી દિલ્હીઃ લંડનની વેસ્ટમિનિસ્ટર કોર્ટમાં આગામી મહિને જ્યારે ભારતના ભાગેડું વિજય માલ્યાના પ્રત્યાર્પણની પ્રક્રિયા શરુ થશે ત્યારે યુકેની ક્રાઉન પ્રોસિક્યુશન સર્વિસે તેના ‘બેવડા ગુના’ને સાબિત કરવો પડશે. કોર્ટમાં ભૂતપૂર્વ લિકરકિંગ વિરુદ્ધ ભારતીય બેંકોમાં કરોડો રુપિયાની ધોખાધડી અને બ્રિટિશ કાયદા હેઠળ મની લોન્ડ્રિંગના આરોપોને સાબિત કરવા પડશે. એટલું જ નહીં, ભારત સરકારનો પક્ષ રાખી રહેલા ક્રાઉન પ્રોસિક્યુશન સર્વિસના વકીલોએ કોર્ટમાં એ પણ સાબીત કરવુ પડશે. કે તેમના વિરુદ્ધ ભારતમાં ટ્રાયલ ચાલશે તો કોઇ પણ પ્રકારના માનવાધિકારનું ઉલ્લંઘન નહીં થાય.